MM Stoica a spus tot ce avea pe inimă după sărbătoarea FCSB-ului
FCSB a celebrat sâmbătă seară primul titlu câștigat în formatul play-off, play-out al Superligii României.
Chiar dacă roș-albaștrii și-au adjudecat titlul încă din etapa #7, după 2-1 vs. Farul Constanța, suporterii FCSB au doborât recordul all-time de audiență pe Arena Națională la meciul cu CFR Cluj (0-1) din runda #9 pentru a sărbători câștigarea Superligii.
MM Stoica a spus tot ce avea pe inimă după sărbătoarea FCSB-ului
Mihai Stoica, managerul general FCSB, a mărturisit la o zi după sărbătoarea roș-albaștrilor că și-a stăpânit cu greu emoțiile în timpul petrecerii. De asemenea, oficialul campioanei a precizat că fanii au întreținut ca niciodată atmosfera pe cel mai mare stadion al țării sâmbătă seară.
”La mine este al şaselea titlu. Unele s-au câştigat în ultima etapă şi nu aveam timp să ne organizăm. A mai fost, cumva, ceva deosebit în 2006, când s-a câştigat al doilea titlu consecutiv cu Oli (n.r. Cosmin Olăroiu).
Impresionant a fost că de la Vaslui am fost acompaniaţi de sute de maşini. Iar la Buzău s-a instalat o scenă şi am salutat buzoienii, care erau peste 10 mii în piaţa din centrul oraşului. A fost cu adevărat impresionant. Dar, aseară, clar locul unu.
A fost ceva indescriptibil. Mărturisesc că îmi era foarte greu să mă concentrez să nu plâng. M-au copleşit emoţiile. Parcă aşa dragoste sufocantă din partea celor care au fost alături de noi nu am simţit niciodată. Au fost ani mulţi fără titlu, dar să vii din străinătate pentru meciul ăsta, când titlul era deja luat, e copleşitor.
Momentelea astea sunt mereu importante. Te uiţi la ceas, mai sunt 40 de minute, ia să vedem, s-au strâns? Te uiţi la Peluza Nord şi vin, sunt compacţi, e altceva, iar apoi te uiţi la tribuna a doua. Acum, stadionul s-a umplut foarte devreme”, a spus MM Stoica, potrivit OrangeSport.
Unicul gol al meciului dintre FCSB și CFR Cluj a fost înscris de Philip Otele în minutul 76, după ce a reluat spectaculos din foarfecă de lângă Vali Crețu. Otele l-a învins fără emoții pe Ștefan Târnovanu, care nu a avut reacție.
Cum arată clasamentul play-off-ului Superligii României
Urmăriți SPORT.RO și pe Google News